stanford-oval/wikipedia huggingface dataset:
Luettelo hahmoista Jurassic Park -sarjassa
Hahmot, jotka esiintyvät elokuvassa Jurassic Park ja romaanissa Dinosauruspuisto > Tietojärjestelmäasiantuntija Dennis Nerdy

Esiintyy romaanissa Dinosauruspuisto ja elokuvassa Jurassic Park
Näyttelijä: Wayne Knight
Dennis Nedry on yksi romaanin ja elokuvan tärkeimmistä henkilöistä. Romaanissa hänet on kuvattu lihavaksi ja sotkuiseksi tietokoneasiantuntijaksi. Nedry työskentelee Hammondin kanssa järjestelmän ohjelmoijana ja vastaa Jurassic Parkin tietokoneverkosta. Vaikka hänelle ei ole annettu mitään yksityiskohtia InGenin toiminnasta, Nedryn odotettiin korjaavan lukuisia "bugeja" ja vikoja ymmärtämättä lopullista päämäärää. Kun InGen kiristää hänet tekemään muutoksia järjestelmään ilman lisämaksua, hän tekee sopimuksen Biosynin Dodgsonin kanssa varastaa useita dinosauruksen alkioita joitten vastineeksi hän saisi 1,5 miljoonaa dollaria. Hänelle annetaan varastamista varten alkioitten siirtämiseen kylmäkuljetuslaite, joka on naamioitu partavaahtotölkiksi.
Alkioiden varastamiseksi hän sammuttaa ensin puiston turvajärjestelmät, mukaan lukien useat sähköaidat, jotka ympäröivät dinosaurusten aitauksia. Hän aikoi varastaa alkiot tarkasti suojatusta laboratoriosta, viedä alkiot puiston läpi laivasatamassa odottavalle agentille ja palata takaisin tehtäväänsä ennen kuin kukaan huomaa. Hän ajaa niin nopeasti, hän rikkoo jeeppinsä ja Dilophosaurus sokaisee hänet ja sen jälkeen tappaa hänet. Romaanissa Muldoon ja Gennaro löytävät myöhemmin hänen ruumiinsa. Vaikka Nedry on ylpeä monimutkaisten tietojärjestelmien tietämyksestään, mikä sai hänet tuntemaan itsensä tärkeämmäksi kuin muut työntekijät, Lexi (elokuvassa) / Tim (romaanissa) pystyvät helposti navigoimaan järjestelmässä palauttaakseen virran takaisin vierailijakeskukseen.
Toisessa elokuvassa Nedryn kuolemaa ei mainita lopullisessa versiossa eikä poistetussa kohtauksesta, jossa Ludlow mainitsee kuolleiden nimet InGenille.
Nedryn rooli elokuvassa on samanlainen kuin romaanissa. Muldoonin että Gennaron kuoleman vuoksi hänen ruumistaan ​​ei löydetä koskaan.
Jurassic Park: The Game'ssä, joka jatkuu välittömästi ensimmäisen elokuvan tapahtumien jälkeen, hänen ruumiinsa löytävät Nima Cruzin ja Miles Chadwickin videopelihahmot.
Hahmot, jotka esiintyvät elokuvassa Jurassic Park ja romaanissa Dinosauruspuisto > Tohtori Henry Wu

Esiintyy romaanissa Dinosauruspuisto, elokuvassa Jurassic Park, elokuvassa Jurassic World ja elokuvassa Jurassic World: Kaatunut valtakunta
Näyttelijä: B.D. Wong
Tohtori Henry Wu on hahmo ensimmäisessä romaanissa ja elokuvassa, joka myöhemmin palaa neljänteen ja viidenteen elokuvaan. Tohtori Wu on biotekniikan ja Jurassic Parkin päägeneetikko ja laboratorion johtaja, joka loi dinosaurukset.
Wulla on merkittävästi pienempi rooli ensimmäisessä elokuvassa. Hän esiintyy vain kun Alan Grant ja muut tutustuivat laboratorioon. Hän lähtee saarelta viimeisellä laivalla mantereelle ennen trooppista myrskyä ja sähkökatkoa. Hänet mainitaan epäsuorasti toisessa romaanissa, kun Malcolm löytää Dr. Henry Wulle osoitettuja vanhoja InGen-asiakirjoja pitkin hylättyä tutkimuslaitosta Isla Sornassa.
Jurassic Worldin ohjaaja Colin Trevorrow vahvisti vuonna 2014, että Wong palaa Wun rooliin.
Jurassic Worldissä tohtori Wu nähdään ensimmäisen kerran Claire Dearingin kanssa yrittäessään houkutella sijoittajia sijoittamaan muuntogeenisen hybridin Indominus rexiin. Hän kieltäytyy kertomasta kenellekään DNA-yhdistelmää, kunnes puiston omistaja Masrani tapaa hänet Indominuksen paon jälkeen. Masrani läksyttää häntä, mutta Wu vastustaa sitä, että omistaja haluaa "enemmän hampaita" houkutellakseen kävijöitä. Kun Vic Hoskins ottaa puiston hallinnan, paljastuu että Wu on toiminut salaa Hoskinsin kanssa tehdäkseen hybridi-dinosaurukset vaarallisiksi. Hän ottaa Hoskinsin pyynnöstä mukaansa useita hybridi-dinosaurusalkioita tutkimustaan varten ja pakenee saarelta.
Helmikuussa 2017 vahvistettiin, että Wong palasi Henry Wun rooliin elokuvaan Jurassic World: Kaatunut valtakunta, jonka ensi-ilta oli 2018. Henry Wu todettiin syylliseksi bio-eettiseen väärinkäytökseen Indominus Rex -tapauksen jälkeen ja häneltä riistettiin toimintaoikeudet. Hän kertoi luoneensa Indoraptori dinosauruksen yhdistelmänä Indominus Rexin ja Velociraptorin DNA:sta. Wu puhui Indoraptoriin huutokaupan yhteydessä ja yritti saada raptori Bluen DNA:ta. Zian vapautti Bluen juuri sen jälkeen, yksi Elin miehistä vei hänen ruumiinsa pois kun häneen oli pistetty rauhoittavia.
Hahmot, jotka esiintyvät elokuvassa Jurassic Park ja romaanissa Dinosauruspuisto > Mr. DNA

Esiintyy elokuvissa Jurassic Park ja Jurassic World
Ääninäyttelijät: Greg Burson, Jurassic Park (1993) ja Colin Trevorrow, Jurassic World (2015)
Mr. DNA on sarjakuvahahmo, joka muistuttaa antropomorfista eli ihmishahmoista DNA kaksoiskierrettä, jolla on kasvot ja käsivarret. Hän on maskotti Jurassic Parkissa ja Jurassic Worldissa.
Jurassic Parkissa InGen oli luonut Mr. DNA:n, jotta kävijät ymmärtäisivät Jurassic Parkin dinosaurusten luomiseen liittyvät prosessit. Jurassic Park -videopelin Super NES -versiossa näytetään näytöllä Mr. DNA, kun pelaaja ei liiku tietyn ajan jälkeen. Vuonna 2011 julkaistussa videopelissä Jurassic Park: The Game, Mr. DNA näkyy Jurassic Parkin geotermisen voimalaitoksen huoltokeskuksessa ja laudalla, joka osoittaa, kuinka pitkä henkilö on että voisi päästä "Bone Shaker-vuoristorataan".
Jurassic Worldissa Masrani Global Corporation on tuonut Mr. DNA:n uuteen dinosauruspuisto Jurassic Worldiin. Hän pysyi samana kuin alkuperäisvastineensa, mutta häntä oli muunneltu: yksi vain sininen ja valkoinen edustavat Jurassic Worldin logojen värejä ja toinen punaista ja valkoista. Vierailijat kohtaavat hänet innovaatiokeskuksessa, jossa hän selittää genetiikan perusteet ja miten dinosaurukset luotiin uudelleen. Vuonna 2015 julkaistussa videopelissä Lego Jurassic World, Mr. DNA on pelattava hahmo ja antaa pelissä vihjeitä pelaajille.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma

Hahmot esiintyvät joko romaanissa Kadonnut maailma tai elokuvassa Kadonnut maailma – Jurassic Park tai molemmissa
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Tohtori Sarah Harding

Esiintyy romaanissa Kadonnut maailma ja elokuvassa Kadonnut maailma - Jurassic Park
Näyttelijä: Julianne Moore
Romaanissa Tohtori Sarah Harding on erikoistunut afrikkalaisiin petoeläimiin. Hän on älykäs ja suoraviivainen, käyttää tervettä järkeä ja on käytännöllinen vaaratilanteissa sekä asettaa kollegoittensa turvallisuuden ensiksi. Hänen rauhallinen ja ammattitaitoinen persoonallisuutensa mahdollistaa ottaa nopeasti ryhmän johto, suunnitella selviytymiskeinot ja paeta saarelta. Hän ja Ian Malcolm olivat aiemmin suhteessa, ja eräässä vaiheessa hän väitti olevansa rakastunut tähän. Suhde ei onnistunut, mutta he ovat edelleen läheisiä ystäviä.
Elokuvassa tohtori Hardingin hahmo sulautuu Richard Levinen hahmoon. Hän on edelleen älykäs, suoraviivainen ja ystävällinen, mutta impulsiivinen ja liika innokkuus vuorovaikutuksessa eläinten kanssa usein asettaa hänet ja muut vaaraan. Hänen ammattinsa on käyttäytymistieteisiin suuntautunut paleontologi, erikoisalana dinosauruksen käyttäytyminen. Hänen suhteensa Ian Malcolmiin on paljon syvällisempi, koska he pysyvät yhdessä elokuvan ajan.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Kelly Curtis

Esiintyy romaanissa Kadonnut maailma ja elokuvassa Kadonnut maailma - Jurassic Park
Näyttelijä: Vanessa Lee Chester
Kelly Curtis on Arbyn läheinen ystävä ja vain elokuvassa hän on Malcolmin tytär. Kellyä kiehtoo tiede ja hänen idolinsa on tohtori Sarah Harding. Kun hän saa tietää että Sarah olisi lähdössä matkalle, hän päättää hiipiä salaa kyytiin. Sekä elokuvassa että romaanissa Kelly onnistuu voittamaan Velociraptorin lyömällä yhtä rikkoutuneella putkella ja ampumalla yhden Lindstradt-ilmakiväärillä. Elokuvassa sanotaan olevan taitava voimistelija, jota taitoa hän käyttää pelastaakseen isänsä Velociraptorilta.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Nick Van Owen

Esiintyy elokuvassa Kadonnut maailma - Jurassic Park
Näyttelijä: Vince Vaughn
Nick Van Owen on video-dokumentaarikko ja jäsen Malcolmin retkikunnassa Isla Sornalla. Hän on kokenut dokumentti-elokuvantekijä, joka on ollut mukana sodissa Ruandassa ja Bosniassa. Hän on myös työskennellyt Greenpeacen kanssa, kokemus, joka myöhemmin kannustaa häntä toimimaan dinosaurusten puolustamisessa.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Richard Levine

Esiintyy romaanissa Kadonnut maailma
Jurassic Parkin maailmankaikkeudessa Richard Levine on yksi maailman loistavimmista ja rikkaimmista paleontologeista. Tohtori Marty Guitierrez näyttää olevan hänen ainoa todellinen ystävänsä, vaikka hän lopulta muodostaa herkän suhteen Ian Malcolmin kanssa.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Jack "Doc" Thorne

Esiintyy romaanissa Kadonnut maailma
Jack "Doc" Thorne on entinen yliopiston professori ja materiaalintuottaja, joka on erikoistunut kenttälaitteiden, ajoneuvojen ja aseiden rakentamiseen tutkijoille ympäri maailmaa. Hän on eklektinen sekoitus luonteenpiirteitä, joka luottaa sekä käytännön asiantuntemukseen että itäiseen filosofiaan.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Ajay Sidhu

Esiintyy elokuvassa Kadonnut maailma - Jurassic Park
Näyttelijä: Harvey Jason
Ajay Sidhu on Roland Tembon paras ystävä ja metsästyskumppani Intiasta. Hän kuoli  elokuvassa, kun Velociraptorit hyökkäsivät tiimiä vastaan näiden kävellessä korkean heinikon läpi.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Eddie Carr

Esiintyy romaanissa Kadonnut maailma ja elokuvassa Kadonnut maailma - Jurassic Park
Näyttelijä: Richard Schiff
Eddie Carr on ryhmän kenttälaitteiden asiantuntija. Hänet lisättiin tiimiin, koska hänen suunnittelemansa ajoneuvo ei ollut käynyt vielä testauksessa. Eddie pelkää Isla Sornaa ja haluaa vain hakea Richard Levinen ja päästä saarelta mahdollisimman pian pois. Hänellä on hieman antagonistinen suhde Ian Malcolmiin, joka ei pidä siitä, että Carrin maailma on niin voimakkaasti nojannut epäluotettavaan elektroniikkaan. Hänet tappoi joukko raptoreita, taistellessaan niitä vastaan rautaputkella. Elokuvassa yrittäessään pelastaa Iania, Sarahia ja Nickiä, hän kuolee kun kaksi aikuista T. rexiä hyökkää hänen autonsa kimppuun. Elokuvassa hänen suhteensa Malcolmiin on ilmeisesti myönteinen, sillä Malcolm jättää hänet hoitamaan tyttärtään Kellyä.
Romaanissa hänet kuvataan vahvaksi 25-vuotiaaksi, joka enemmän pitää kaupungista. Elokuvassa hänellä on mustat kaljuuntuvat hiukset ja  hän on vähintään 10-15 vuotta vanhempi kuin romaanissa.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > R. B. "Arby" Benton

Esiintyy romaanissa Kadonnut maailma
R. B. "Arby" Benton on nuori afrikkalais-amerikkalainen, joka on ystävä Kellyn kanssa. Hänellä on taipumus olla hiljainen ja ujo, mutta on erittäin älykäs ja hyvä tietokoneiden kanssa.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Howard King

Esiintyy romaanissa Kadonnut maailma
Howard King on Lewis Dodgsonin avustaja.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > George Baselton

Esiintyy romaanissa Kadonnut maailma
George Baselton on Stanfordin yliopiston biotieteiden Regius professori ja Lewis Dodgsonin assistentti.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Diego

Esiintyy romaanissa Kadonnut maailma
Richard Levinen opas Isla Sornalla. Hän on nuori ja kävi saarella monta kertaa poikana ja tuntee sen paremmin kuin kukaan muu. Hän ei usko dinosaurusten olemassaoloon. Vaikka Levine varoittaa häntä, hän sanoo vain, että heillä ei ole mitään pelättävää. Diego kuolee, kun hän törmää Carnotaurukseen.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Toimitusjohtaja Peter Ludlow

Esiintyy elokuvassa Kadonnut maailma - Jurassic Park
Näyttelijä: Arliss Howard
Peter Ludlow on InGenin toimitusjohtaja. Hän on John Hammondin veljenpoika ja toisen elokuvan yksi päähenkilöistä. Hänet kuvataan armottomaksi, itsekkääksi ja ahneeksi. Peter Ludlow yrittää hakea dinosaurukset Isla Sornalta viedäkseen ne San Diegoon Kaliforniaan. Ludlow kuolee elokuvassa kahden Tyronnosaurus rexin tappamana.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Roland Tembo

Esiintyy elokuvassa Kadonnut maailma - Jurassic Park
Näyttelijä: Pete Postlethwaite
Roland Tembo on kuuluisa villieläinten metsästäjä, jonka InGen palkkaa retkikunnalle. Vaikka InGen palkkasi hänet, hänen ensisijainen motivaationsa on mennä Isla Sornalle yhdessä metsästyskaverinsa Ajay Sidhun kanssa oli pyydystää Tyrannosaurus. Vaikka hän lopulta pyydystää sen, hän menettää muun ryhmänsä, mukaan lukien Awen, joka on Tembon paras ystävä.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Dieter Stark

Esiintyy elokuvassa Kadonnut maailma - Jurassic Park
Näyttelijä: Peter Stormare
InGen on nimittänyt Dieter Starkin Roland Tembon toiseksi päälliköksi. Tembo ei kuitenkaan kunnioita häntä yhtä paljon kuin luotettavaa ystäväänsä Ajay Sidhauta. Tämä johtuu siitä, että Stark on verenhimoinen ja julma metsästäjä, jota Tembo ei ole. Yrittäessään löytää paikkaa, jossa virtsata, hän joutuu Compsognathus lauman hyökkäyksen kohteeksi ja lopulta kuolee. Tämä vahvistetaan, kun Tembo ja Ajay löytävät hänet. Kun he palaavat leiriin, tohtori Malcolm kysyy Tembolta, onko hän on löytänyt Starkin. Tembo vastaa: "Vain ne osat, joista ne eivät pitäneet."
Vaikka hänen sukunimeään ei mainita itse elokuvassa, se on mainittu lopputeksteissä. Hänet kuvataan elokuvassa ruotsalaiseksi.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Tohtori Robert Burke

Esiintyy elokuvassa Kadonnut maailma - Jurassic Park
Näyttelijä: Thomas F. Duffy
Tohtori Robert Burke on InGenin paleontologi. Vaikka InGen on katsonut olevansa yksi heidän huippututkijoistaan, hän antaa usein virheellistä tietoa. Ian Malcolmin kanssa käydyssä keskustelussa Sarah Harding toteaa: "Robert Burke sanoi, että T. rex oli eläin, joka hylkäsi poikaset mahdollisimman varhaisessa vaiheessa." Burken teoria hylätään myöhemmin elokuvassa, kun aikuiset Tyrannosaurukset hyökkäävät vaunua kohtaan, jossa heidän poikasensa oli. Burken tappaa Tyrannosaurus, kun tämä yrittää piiloutua vesiputouksen taakse.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Carter

Esiintyy elokuvassa Kadonnut maailma - Jurassic Park
Näyttelijä: Thomas Rosales, Jr.
Carter on Dieter Starkin ystävä ja InGen-tiimin jäsen. Carter kuolee, kun naaras T. rex astuu hänen päälleen, hänen paetessaan muun InGen-tiimin kanssa.
Hahmot, jotka esiintyivät elokuvassa Kadonnut maailma - Jurassic Park ja romaanissa Kadonnut maailma > Ed James

Esiintyy romaanissa Kadonnut maailma
Ed James on yksityisetsivä, jonka Dodgson palkkasi pian ensimmäisen romaanin tapahtumien jälkeen, saadakseen tietoa Isla Nublarin tapahtumasta.
Hahmot, jotka esiintyvät elokuvassa Jurassic Park III

Hahmot esiintyivät vain kolmanessa elokuvassa, koska siihen ei liity romaania.
Hahmot, jotka esiintyvät elokuvassa Jurassic Park III > Paul Kirby

Esiintyy elokuvassa Jurassic Park III
Näyttelijä: William H. Macy
Rautakaupan omistava Paul Kirby esitetään "rikkaana" liikemiehenä ja Kirby Enterprises'n päällikkönä, joka houkuttelee tohtori Alan Grantin Isla Sornalle, jossa perhe etsii kadonnutta poikaansa. Kun Spinosaurus hyökkää ryhmään vastaan joella, Paul käyttää itseään houkuttimena, jotta muut voivat paeta. Tämä antaa Grantille mahdollisuuden ampua Spinosaurusta lähellä olevat tynnyrit valopistoolilla, ja ne räjähtävät. Paul selviytyy tapahtumasta ja pelastuu saarelta muiden kanssa. Sanotaan, että Paul ja hänen entinen vaimonsa Amanda sopivat välinsä ja palasivat yhteen elokuvan tapahtumien jälkeen.
Hahmot, jotka esiintyvät elokuvassa Jurassic Park III > Amanda Kirby

Esiintyy elokuvassa Jurassic Park III
Näyttelijä: Téa Leoni
Amanda Kirby on Paulin entinen vaimo, joka on mukana etsimässä Isla Sornalla kadonnutta poikaansa Ericiä, ja hänen kumppaniaan Beniä. Suurimman osan elokuvasta Amanda jättää huomiotta tohtori Grantin varoitukset mukaan lukien kovaäänisen huutamisen, joka houkuttelee lihansyöjiä. Amanda palkkaa Isla Sornalle mukaan tiimin palkkasotureita. Grant myöhemmin etsii Ericiä, ja Amanda lopulta sopii Paulin kanssa. Hän selviytyy lentokoneen törmäyksestä, Velociraptoreiden väijytyksestä, Pteranodonin hyökkäyksestä ja Spinosauruksen hyökkäyksestä joella. Kun joukko raptoreita piirittää joukon, Amanda pyytää tohtori Grantian palauttamaan varastetut munat raptoreille. Hänet pelastetaan saarelta yhdessä Paulin, Ericin, Grantin ja hänen avustajansa Billyn kanssa. On epäselvää, palasivatko Amanda ja Paul yhteen elokuvan tapahtuman jälkeen.
Hahmot, jotka esiintyvät elokuvassa Jurassic Park III > Billy Brennan

Esiintyy elokuvassa Jurassic Park III
Näyttelijä: Alessandro Nivola
Billy Brennan on nuori ja ylimielinen jatko-opiskelija tohtori Grantin kaivauksella. Hän tulee Grantin kanssa Isla Sornalle, jossa he ovat yhdessä Kirbyjn pariskunnan kanssa. Hän varastaa Velociraptorin munia, tarkoituksenaan myydä ne Grantin kaivauksen rahoittamiseksi. Velociraptorit vaanivat joukkoa saadakseen munansa takaisin. Grant on vihainen siitä, että Billy varasti munat. Billy maksaa takaisin pelastamalla Eric Kirbyn Pteranodonsilta. Hän selviytyy, mutta joutuu eroon muista ja hänen oletetaan kuolleen. Hänet pelastaa Yhdysvaltain laivasto ja merijalkaväki, jonka lähetti saarelle tohtori Ellie Sattler ja hänen miehensä Mark.
Hahmot, jotka esiintyvät elokuvassa Jurassic Park III > Eric Kirby

Esiintyy elokuvassa Jurassic Park III
Näyttelijä: Trevor Morgan
Eric Kirby on Paulin ja Amandan 12-vuotias poika, joka putoaa laskuvarjoliitäjä onnettomuudessa kahdeksaksi viikoksi Isla Sornalle, jossa hänen täytyy puolustaa itseään. Hän löytää tavan suojautua ja selviytyä sekä kerää T. rexin virtsaa karkotteeksi muita dinosauruksia vastaan. Hän myös ottaa talteen yhden raptorin kynnen. Tohtori Grant sanoo, että hänellä oli itsellään samanlainen fossiilina. Pelastuttuaan Velociraptoreilta Grant löytää hänen vanhempansa Paulin ja Amandan. Paettuaan Spinosaurukselta, Pteranodoneilta ja Velociraptori laumalta, Eric pääsee lopulta lähtemään saarelta vanhempiensa, tohtori Grantin ja Grantin avustajan Billy Brennanin kanssa.
Hahmot, jotka esiintyvät elokuvassa Jurassic Park III > Mr. Udesky

Esiintyy elokuvassa Jurassic Park III
Näyttelijä: Michael Jeter
Mr. Udesky on palkkasoturi ja lentäjä, joka matkustaa kahden kumppaninsa kanssa Isla Sonralle, toisen sairastuneen miehen sijaan. Hänellä on kaljuuntuvat ruskeat hiukset ja lyhyet viikset. Toisin kuin kaksi muuta palkkasoturia, hän selviää Spinosauruksen hyökkäyksestä. Raptorit haavoittavat häntä ja jättävät hänet makaamaan lähelle puuta, johon toiset ovat kiivenneet suojaan. Näin raptorit luovat ihmisille ansan, jotta nämä laskeutuisivat alas puusta pelastamaan Udenskyn. Suunnitelmansa pelastaa Udesky epäonnistuu, ja yksi Velociraptor tappaa Udeskyn ravistelemalla tätä voimakkaasti niskasta.
Hahmot, jotka esiintyvät elokuvassa Jurassic Park III > Cooper

Esiintyy elokuvassa Jurassic Park III
Näyttelijä: John Diehl
Cooper on kuvattu vahvaksi ja hiljaiseksi palkkasoturiksi. Hän on hylännyt Nashin etsiessään Eric Kirbyä. Spinosaurus syö hänet hänen yrittäessä saada lentokone pysähtymään, noustakseen siihen. Hänen kuolemansa vuoksi kone syöksyy metsään törmäyksessä Spinosauruksen kanssa. Kun muut nousevat koneeseen ilman Cooperia, Udesky sanoo: "Cooper on ammattilainen, hän pystyy huolehtimaan itsestään."
Hahmot, jotka esiintyvät elokuvassa Jurassic Park III > Nash

Esiintyy elokuvassa Jurassic Park III
Näyttelijä: Bruce A. Young
Nash on Kirbyjen palkkasoturi, joka joutuu eroon Cooperist. Sen jälkeen Spinosaurus vetää hänet jaloista pois koneen hylystä ja päästää sitten irti. Kun hän yrittää ryömiä pakoon, Spinosaurus astuu hänen päälleen ja syö hänet. Hänellä on Paul Kirbyn antama satelliittipuhelin. Myöhemmin muut tietävät että Spinosaurus on lähellä, kun he kuulevat puhelimen soivan dinosauruksen vatsassa, Puhelin löytyy myöhemmin Spinosauruksen ulosteista eli jätöksistä.
Hahmot, jotka esiintyvät elokuvassa Jurassic Park III > Mark

Esiintyy elokuvassa Jurassic Park III
Näyttelijä: Taylor Nichols
Mark on tohtori Ellie Sattlerin aviomies. Hän työskentelee Yhdysvaltain ulkoministeriössä. Hän on erittäin rakastava ja huolehtiva persoonallisuus, mikä nähdään, kun hän vaihtaa vauvan vaippaa Ellie Sattlerin puhuessa Grantille. Kun tohtori Grant soittaa ja pyytää puhelimeen vastannutta Ellien pikkupoikaa Charlieta lähettämään apua, tämä antaa puhelimen äidilleen, joka vuorostaa antaa puhelimen miehelleen Markille. Tämä pystyy käyttämään asemaansa ulkoministeriössä ottamalla yhteyttä armeijaan, joka lähettää merijalkaväen Isla Sornalle ryhmää pelastamaan.
Hahmot, jotka esiintyvät elokuvassa Jurassic Park III > Ben Hildebrand

Esiintyy elokuvassa Jurassic Park III
Näyttelijä: Mark Harelik
Ben Hildebrand on Amanda Kirbyn poikaystävä. Hän ottaa EricKirbynn mukaansa purjehdusretkelle lähelle Isla Sornaa. Kun veneen miehistö kuolee, Ben pelastaa Ericin ja itsensä itsensä irrottamalla para-purjeet aluksesta ja purjehtimalla / liitämällä saarelle. He törmäävät puuhun, josta Eric selviää. Lopullinen kuolinsyy jää selvittämättä ja hänen luurankonsa löydetään jumittuneena laskuvarjoon. Mahdollinen selitys on, että lihansyöjä dinosaurukset hyökkäsivät Benin kimppuun, jättäen vain sen mitä Grantin ryhmä löysi kahdeksan viikkoa myöhemmin.
Hahmot, jotka esiintyvät elokuvassa Jurassic Park III > Enrique Cardoso

Esiintyy elokuvassa Jurassic Park III
Näyttelijä: Julio Oscar Mechoso
Enrique Cardoso on laittoman Dino-Soar -purjehduspalvelun kapteeni, joka vie kävijöitä näköalapaikalle Isla Sornan rannikolle. Ben Hildebrand palkkasi tämän viemään hänet ja Eric Kirbyn saarelle. Enrique ja hänen veneensä miehistö kuitenkin kuolevat, kun he menettävät aluksen ohjauksen sumussa ja joutuvat saarelle. On todennäköistä, että yksi tai kaksi Pteranodonia tappoi heidät, koska niiden pesältä löytyy kaksi pääkalloa. Kuitenkaan ei ole selitetty, miten Pteranodonit pakenivat häkistä ennen ryhmän saapumista.